Imtella' Ġunju 29, 2021 - Aġġornata 29 Ta' Ġunju, 2021 6:03pm Ritratti: Manuel Tabone - Facebook Partijet mill-masġar fl-inħawi tar-Ramla l-Ħamra f'Għawdex ħadu n-nar illum waranofsinhar. Il-Pulizija qalet lil TVM li kienet infurmata bil-każ għall-ħabta tas-2.00pm, u li membri tal-Protezzjoni Ċivili jinsabu fuq il-post biex jikkontrollaw in-nirien. Filmati juru xena impressjonanti tan-nar u dħaħen mifruxa fuq medda kbira ta' art. Ritratti miġbuda minn persuni li nzertaw fl-inħawi juru d-duħħan tielgħa minn bnadi differenti tal-masġar. Ritratti oħra miġbuda minn fuq il-bajja juru n-nar fl-isfond. F'dan l-istadju jidher li ma weġġa' ħadd.